CELEX: 62012CN0444
Language: el
Date: 2013-05-16 00:00:00
Title: Υπόθεση C-444/12: Αίτηση προδικαστικής αποφάσεως την οποία υπέβαλε το Fővárosi Törvényszék (πρώην Fővárosi Bíróság) (Ουγγαρία) στις 3 Οκτωβρίου 2012 — Hardimpex Kft., υπό εκκαθάριση, κατά Nemzeti Adó- és Vámhivatal Kiemelt Ügyek és Adózók Adó Főigazgatósága

3.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 225/55
            
         Αίτηση προδικαστικής αποφάσεως την οποία υπέβαλε το Fővárosi Törvényszék (πρώην Fővárosi Bíróság) (Ουγγαρία) στις 3 Οκτωβρίου 2012 — Hardimpex Kft., υπό εκκαθάριση, κατά Nemzeti Adó- és Vámhivatal Kiemelt Ügyek és Adózók Adó Főigazgatósága
   (Υπόθεση C-444/12)
   2013/C 225/102
   Γλώσσα διαδικασίας: η ουγγρική
   
      Αιτούν δικαστήριο
   
   Fővárosi Törvényszék (πρώην Fővárosi Bíróság)
   
      Διάδικοι στην υπόθεση της κύριας δίκης
   
   
      Προσφεύγουσα: Hardimpex Kft., υπό εκκαθάριση
   
      Καθής: Nemzeti Adó- és Vámhivatal Kiemelt Ügyek és Adózók Adó Főigazgatósága
   Με διάταξη της 16ης Μαΐου 2013, το Δικαστήριο (δέκατο τμήμα) αποφάνθηκε:
   
      Το άρθρο 168, στοιχείο α', της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, έχει την έννοια ότι η φορολογική αρχή κράτους μέλους δεν μπορεί να αρνηθεί σε υποκείμενο στον φόρο το δικαίωμα εκπτώσεως από το ποσό του φόρου προστιθεμένης αξίας που οφείλει το ποσό του οφειλομένου ή καταβληθέντος φόρου για τα αγαθά που του παραδόθηκαν, με την αιτιολογία ότι μια προγενέστερη πράξη της αλυσίδας παραδόσεων ήταν παράτυπη από πλευράς των κανόνων περί του φόρου προστιθεμένης αξίας ή ότι μπορεί να προσαφθεί στον εν λόγω υποκείμενο στον φόρο ότι παρέλειψε να εξακριβώσει την προέλευση των αγαθών που αναφέρονται στο τιμολόγιο που εξέδωσε ο προμηθευτής του, χωρίς να αποδεικνύεται επαρκώς κατά νόμον ότι γνώριζε ή όφειλε να γνωρίζει την εν λόγω παρατυπία.